kalixlouiis/myanmar-wikipedia-corpus huggingface dataset:
ထို့အတူ အဝိပ္ပဋိသာရ ဖြစ်ပေါ်လာပြီးသောရဟန်းအား ဝမ်းမြောက်မှု “ပါမောဇ္ဇ”၊ နှစ်သက်(ကျေနပ်)မှု ပီတိ၊ နာမကာယ, ရူပကာယ၏ ငြိမ်းအေးမှု “ပဿဒ္ဓိ”၊ ကာယိကသုခဝေဒနာ, စေတသိကသုခဝေဒနာကို ခံစားရမှု၊ စိတ်တည်ကြည်ငြိမ်သက်မှု “သမာဓိ”၊ အမှန်အတိုင်း သိမြင်တတ်သော တရုဏဝိပဿနာဉာဏ်၊ တေဘူမကဝဋ်ဒုက္ခတို့၌ ငြီးငွေ့စိတ်ပျက်မှု “နိဗ္ဗိန္ဒဉာဏ်”၊ တက်မက်ခြင်းကင်းမှု “ဝိရာဂဉာဏ်”၊ ကိလေသာတို့မှ လွတ်မြောက်မှုကို သိမြင်တတ်သော “ဝိမုတ္တိဉာဏဒဿန”ကို မျက်မှောက်ပြုခြင်းဟူသော နောက်နောက်၌ ဖြစ်သော အကျိုးအဆက်ဆက်သည် စတုပါရိသုဒ္ဓိသီလနှင့် ပြည့်စုံခြင်းဟူသော ရှေးရှေးသော အကြောင်းအဆက်ဆက်ကြောင့် ဖြစ်ပေါ်လာမြဲ ဓမ္မတာသဘာဝ ပေတည်း။
-နိဗ္ဗိဒါ, ဝိရာဂသည် ဝိမုတ္တိဉာဏဒဿန-ဟူသော အကျိုးအာနိသင်ရှိ၏။
-ယထာဘူတ ဉာဏဒဿနသည် နိဗ္ဗိဒါဝိရာဂ-ဟူသော အကျိုးအာနိသင် ရှိ၏။
-သမာဓိသည် ယထာဘူတဉာဏဒဿနဟူသော အကျိုးအာနိသင်ရှိ၏။
-သုခသည် သမာဓိဟူသော အကျိုးအာနိသင်ရှိ၏။
-ပဿဒ္ဓိသည် သုခဟူသော အကျိုးအာနိသင်ရှိ၏။
-ပီတိသည် ပဿဒ္ဓိဟူသော အကျိုးအာနိသင်ရှိ၏။
-ပါမောဇ္ဇသည် ပီတိဟူသော အကျိုးအာနိသင်ရှိ၏။
-အဝိပ္ပဋိသာရသည် ပါမောဇ္ဇဟူသော အကျိုးအာနိသင်ရှိ၏။
-ကုသလသီလသည် အဝိပ္ပဋိသာရဟူသော အကျိုးအာနိသင်ရှိ၏။
ဤသို့လျှင် အပြစ်မရှိသော သီလအစရှိသော အကြောင်းတရားတို့သည် အဝိပ္ပဋိသာရ-အစရှိသော အကျိုးတရားတို့ကို ဖြစ်စေတတ်ကုန်သည်။
အပြစ် မရှိသော သီလအစရှိသော အကြောင်းတရားတို့သည် တေဘူမကဝဋ်တည်း ဟူသော ဤမှာဖက်ကမ်းမှ နိဗ္ဗာန်တည်းဟူသော ထိုမှာဖက်ကမ်းသို့ သွားရောက် ကူးမြောက်ခြင်းငှာ အဝိပ္ပဋိသာရအစရှိသော အကျိုးတရားတို့ကို ပြည့်စေကုန်၏ဟု ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၅၁၆-၇။
အံ၊မြန်၊၃၊၅၀၅-၆။
-အင်္ဂုတ္တရနိကာယ၊ ဧကာဒသကနိပါတ၊ ၁-နိဿယဝဂ္ဂ၊ ဒုတိယသုတ်။
နိဗ္ဗိဒါနှင့် ဝိရာဂကို တစ်ပါးစီခွဲ၍ အထက်သုတ်ဒေသနာတော်အတိုင်း ဟောတော်မူသည့်သုတ်။
-အံ၊၃၊၂၆၉။
အံ၊မြန်၊၃၊၂၇၀။
အံ၊ဋ္ဌ၊၃၊၂၈၉။
-အင်္ဂုတ္တရနိကာယ၊ ဒသကနိပါတ ၁-ပဌမပဏ္ဏာသက၊ ၂-နာထဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ဤဓမ္မဝိနယ သာသနာတော်၌ “ကေဝလီ ဝုသိတဝါ ဥတ္တမပုရိသ”၏ ပယ်စွန့်ရမည့် အင်္ဂါ ၅-ပါး ပြည့်စုံရမည့် အင်္ဂါ ၅-ပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၂၅၇-၆။
အံ၊မြန်၊၃၊၂၇၅-၇။
အံ၊ဋ္ဌ၊၃၊၂၉၀-၁။
အံ၊ဋီ၊၃၊၃၀၇-၉။
(ဒီ၊၃၊၂၂၁-၃။
၂၅၅-၆) -အင်္ဂုတ္တရနိကာယ၊ ဒသကနိပါတ၊ ၁-ပဌမပဏ္ဏာသက၊ ၂-နာထဝဂ္ဂ၊ သတ္တမသုတ်။
ဘုရားရှင် ကောသလနိုင်ငံ ဣစ္ဆာနင်္ဂလပုဏ္ဏားရွာအနီး ဣစ္ဆာနင်္ဂလ တောအုပ်၌ သီတင်းသုံးတော်မူစဉ် သီလဝါ, ဗဟုဿုတ, ကလျာဏမိတ္တ, သုဝစ, ဒက္ခ, အနလသ, ဓမ္မကာမ, အာရဒ္ဓဝီရိယ, သန္တုဋ္ဌီ, သတိမာ, ပညဝါ ဟူသော တရားဆယ်ပါးသည် နာထကရဏတရားဖြစ်ပုံကို အကျယ်အားဖြင့် ဟောတော်မူပြီး အားကိုးဖွယ်တရား (၁၀)ပါးနှင့် ပြည့်စုံအောင်နေကြ၊ အားကိုးဖွယ်ရာ နာထတရား မရှိသူသည် ဆင်းရဲစွာနေရ၏ဟု ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၂၇၆-၉။
အံ၊မြန်၊၃၊၂၅၇-၂၈၀။
-အင်္ဂုတ္တရနိကာယ၊ ဒသကနိပါတ၊ ၁-ပဌမပဏ္ဏာသက၊ ၂-နာထဝဂ္ဂ၊ အဋ္ဌမသုတ်။
အထက်သုတ်လာ နာထတရားဆယ်ပါးတို့ကိုပင် တစ်ပါးစီ တစ်ပါးစီ၏ အဆုံး၌ ထေရ မဇ္ဈိမ နဝရဟန်းတို့သည်လည်း ပြောဆိုသင့်၏ ဆုံးမသင့်၏ဟု မှတ်ထင်ကြကုန်၏။
ထေရ မဇ္ဈိမ နဝရဟန်းတို့ စောင့်ရှောက်ချီးမြှောက်ခံရသူသည် ကုသိုလ်တရားတို့၌ ကြီးပွားတိုးတက်ခြင်းကိုသာ အလိုရှိအပ်၏၊ ဆုတ်ယုတ်ပျက်စီးခြင်းကို အလိုမရှိအပ်ဟူသော စကားရပ်ကို ဖြည့်စွက်၍ ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၂၇၉။
အံ၊မြန်၊၃၊၂၈၀။
အံ၊ဋီ၊၃၊၃၀၉။
(ဒီ၊၃၊၂၂၄-၂၅၇) -အင်္ဂုတ္တရနိကာယ၊ ဒသကနိပါတ၊ ပဌမပဏ္ဏာသက၊ ၂-နာထဝဂ္ဂ၊ နဝမသုတ်။
အရိယာဝါသ တရားဆယ်ပါး ခေါင်းစဉ်ကို ဟောတော်မူသည့်သုတ်။
-အံ၊၃၊၂၈၀-၁။
အံ၊မြန်၊၃၊၂၈၁-၃။
အံ၊ဋ္ဌ၊၃၊၂၉၂။
အံ၊ဋီ၊၃၊၃၀၉-၃၁၂။
-အင်္ဂုတ္တရနိကာယ ... ဒသမ (ဒုတိယအရိယာဝါသ)သုတ်။
အထက်သုတ်ပါ အရိယာဝါသ တရားဆယ်ပါးကို တစ်ပါးစီ တစ်ပါးစီ အကျယ် ဝေဖန်၍ ဟောကြားတော်မူသည့်သုတ်။
ဤသုတ်တော်ကို ကုရုနိုင်ငံ ကမ္မာသဒမ္မ နိဂုံး၌ ဟောကြားတော်မူပါသည်။
အဋ္ဌကထာ၌ -ကုရုနိုင်ငံသား ရဟန်းတော်များအား မဟာနိဒါနသုတ် အစရှိသော နက်နဲသောသုတ်တော်များ ဟောတော်မူပုံ အစရှိသည်တို့ကို ဖွင့်ပြထားပါသည်။
ဋီကာ၌ -ကုရုနိုင်ငံသားများနှင့် ကုရုနိုင်ငံ၏ ရေမြေအကြောင်း၊ သတိပဋ္ဌာန် တရားတော်နှင့် ကုရုနိုင်ငံသားများ၊ ဗုဒ္ဓရက္ခိတကျေးသားဝတ္ထု၊ ဒီဃနိကာယ်၌ မဟာ နိဒါနသုတ်နှင့် မဟာသတိပဋ္ဌာနသုတ်တော်၊ မဇ္ဈိမနိကာယ်၌ သတိပဋ္ဌာနသုတ်၊ သာရောပမသုတ်၊ ရုက္ခောပမသုတ်၊ ရဋ္ဌပါလသုတ်၊ မာဂဏ္ဍိယသုတ်၊ အာနေဉ္ဇသပ္ပါယ သုတ်တော် အစရှိသည်တို့ကို ဟောတော်မူပုံ အစရှိသည်တို့ဖြင့် ဖွင့်ပြထားပါသည်။
-အံ၊၃၊၂၈၅-၇။
အံ၊မြန်၊၃၊၂၈၆-၈။
အံ၊ဋ္ဌ၊၃၊၂၉၉။
အံ၊ဋီ၊၃၊၃၁၉-၃၂၀။
-အင်္ဂုတ္တရနိကာယ၊ ဒသကနိပါတ၊ ပဌမပဏ္ဏာသက၊ ၃-မဟာဝဂ္ဂ၊ ဒုတိယသုတ်။
ဤသုတ်၌ ဘုရားရှင်၏ သဗ္ဗညုတဉာဏ်တော်စွမ်းအင်နှင့် မြတ်ဗုဒ္ဓ၏ (ဉာဏ်)အားတော်ဆယ်ပါးကို ခွဲစိတ်၍ ဘုရားရှင်က အရှင်အာနန္ဒာအား ဟောတော်မူသည့်သုတ်။
-အံ၊၃၊၂၉၃။
အံ၊မြန်၊၃၊၂၉၃။
အံ၊ဋီ၊၃၊၃၂၀။
-အင်္ဂုတ္တရနိကာယ၊ ဒသကနိပါတ၊ ပဌမပဏ္ဏာသက၊ ၃-မဟာဝဂ္ဂ၊ ပဉ္စမသုတ်။
တည်ရာကသိုဏ်း ၁၀-မျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။
(ဒီ၊၃၊၂၂၃-၂၅၇။
အံ၊၃၊၃၀၄-တို့၌လည်း ဟောတော်မူပါသည်။
-အံ၊၃၊၂၉၃-၅။
အံ၊မြန်၊၃၊၂၉၃-၄။
အံ၊ဋ္ဌ၊၃၊၃၀၁။
အံ၊ဋီ၊၃၊၃၂၁။
-အင်္ဂုတ္တရနိကာယ၊ ဒသကနိပါတ၊ ပဌမပဏ္ဏာသက၊ ၃-မဟာဝဂ္ဂ၊ ဆဋ္ဌသုတ်။
အရှင်ကစ္စာနထေရ် အဝန္တိတိုင်း ကုလဃရမြို့ ပဝတ္တတောင်၌ သီတင်းသုံးနေတော်မူစဉ် ကုလဃရမြို့သူ ကာဠီဥပါသိကာမ၏ အမျိုးသမီးပြဿနာနှင့် ဆက်စပ်၍ လျှောက်ထားချက်အရ - -သမဏ, ဗြာဟ္မဏတို့သည် အရဟတ္တဖိုလ်ဟူသောအကျိုးသည် ကသိဏ သမာပတ်လျှင် အမွန် အမြတ်ရှိ၏-ဟု ယူဆ၍ ထိုသမာပတ်ကို ဖြစ်စေကြကုန်၏။
ဘုရားရှင်သည် ကသိဏသမာပတ်၏ အမွန် အမြတ်ရှိခြင်းကို အထူးသိတော်မူပုံ၊ ထိုသို့သိတော်မူ၍ သာယာဖွယ် (သမုဒယသစ္စာ) အပြစ် (ဒုက္ခသစ္စာ) ထွက်မြောက်ရာ (နိရောဓသစ္စာ) မဂ်ဟုတ်သည်, မဟုတ်သည်ကို သိမြင်မှု (မဂ္ဂသစ္စာ)ကို မြင်တော်မူ ခြင်းကြောင့် အရဟတ္တဖိုလ်ဟူသောအကျိုးသို့ ရောက်ခြင်း စိတ်နှလုံး၏ ငြိမ်သက်ခြင်းကို သိတော်မူ၏-ဟု ပထဝီကသိဏသမာပတ်, အာပေါကသိဏသမာပတ်, တေဇော ကသိဏသမာပတ်, ဝါယောကသိဏသမာပတ်, နီလကသိဏသမာပတ်, ပီတကသိဏ သမာပတ်, လောဟိတကသိဏသမာပတ်, ဩဒါတကသိဏသမာပတ်, အာကာသ ကသိဏသမာပတ်, ဝိညာဏကသိဏသမာပတ် ဆယ်ပါးတို့တွင် တစ်ပါးစီ တစ်ပါးစီကို အကျယ်အားဖြင့် သိမှတ်ရပုံကို အရှင်ကစ္စည်းထေရ် ဟောတော်မူသည့်သုတ်။
-အံ၊၃၊၂၉၅-၃၀၀။
အံ၊မြန်၊၃၊၂၉၄-၄။
အံ၊ဋ္ဌ၊၃၊၃၀၁-၄။
အံ၊ဋီ၊၃၊၃၂၂-၆။
-အင်္ဂုတ္တရနိကာယ၊ ဒသကနိပါတ ၁-ပဌမပဏ္ဏာသက၊ ၃-မဟာဝဂ္ဂ၊ သတ္တမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ရဟန်းတော်များ သာဝတ္ထိမြို့ဆွမ်းခံမဝင်မီ တိတ္ထိတို့ကျောင်းသို့ အချိန်စောနေသေး၍ ခေတ္တဝင် ရောက်စဉ် တိတ္ထိတို့က “ငါ့ရှင်တို့၊ ရဟန်းဂေါတမသည် သာဝကတို့အား ရဟန်းတို့၊ သင်တို့သည် အလုံးစုံသောဓမ္မကို ထူးသောဉာဏ်ဖြင့် သိကြကုန်လော့၊ အလုံးစုံသောဓမ္မကို ထူးသောဉာဏ်ဖြင့်သိ၍ နေကြကုန်လော့”ဟု တရားဟောတော်မူ၏။
ငါတို့သည်လည်း သာဝကတို့အား ဤသို့ပင်ဟောကြကုန်၏။
ရဟန်းဂေါတမနှင့် ငါတို့ အတူတူပင်ဖြစ်ကုန်၏။
ထူးခြားမှုမရှိကြကုန်ဟု ပြောဆိုကြကုန်၏။
သာဝတ္ထိမြို့တွင်းသို့ ဆွမ်းခံဝင်ကြ ဆွမ်းဘုဉ်းပေးကြကုန်ပြီးသော ထိုရဟန်းတို့သည် ဘုရားရှင်ထံချဉ်းကပ်ကြပြီး ထိုစကားကိုလျှောက်ထားကြကုန်၏။
ရဟန်းတို့ ဤသို့ပြောဆိုကြကုန်သော အညတိတ္ထိယ ပရိဗ္ဗာဇကတို့ကို ဤသို့ ပြောဆိုရမည် ငါ့ရှင်တို့။
ပြဿနာတစ်ခု ရည်ညွှန်းချက်တစ်ခု ဖြေဆိုချက်တစ်ခု၊ ပြဿနာနှစ်ခု ရည်ညွှန်းချက်နှစ်ခု ဖြေဆိုချက်နှစ်ခု၊ ပြဿနာသုံးခု ရည်ညွှန်းချက်သုံးခု ဖြေဆိုချက်သုံးခု၊ ပြဿနာလေးခု ရည်ညွှန်းချက်လေးခု ဖြေဆိုချက်လေးခု၊ ပြဿနာငါးခု ရည်ညွှန်းချက်ငါးခု ဖြေဆိုချက်ငါးခု၊ ပြဿနာခြောက်ခု ရည်ညွှန်းချက်ခြောက်ခု ဖြေဆိုချက်ခြောက်ခု၊ ပြဿနာခုနစ်ခု ရည်ညွှန်းချက်ခုနစ်ခု ဖြေဆိုချက်ခုနစ်ခု၊ ပြဿနာရှစ်ခု ရည်ညွှန်းချက်ရှစ်ခု ဖြေဆိုချက်ရှစ်ခု၊ ပြဿနာကိုးခု ရည်ညွှန်းချက်ကိုးခု ဖြေဆိုချက်ကိုးခု၊ ပြဿနာဆယ်ခု ရည်ညွှန်းချက်ဆယ်ခု ဖြေဆိုချက်ဆယ်ခုသည် အဘယ်နည်းဟု မေးမြန်းပြောဆိုရမည်။
ရဟန်းတို့ အညတိတ္ထိယ ပရိဗ္ဗာဇကတို့သည် ဤသို့အမေးခံကြရသည်ရှိသော် ကျကျနနဖြေဆိုနိုင်ကြလိမ့်မည်မဟုတ်ကုန်၊ အလွန်ပင်ပန်း ခြင်းသို့လည်း ရောက်ကြကုန်လိမ့်မည်။
အရာမဟုတ်သောကြောင့် ဤသို့ဖြစ်ကြ ရသည်။
ရဟန်းတို့ ဩကာသလောက၊ သတ္တလောက၌ မြတ်စွာဘုရား၊ မြတ်စွာဘုရား၏တပည့်၊ ဤသာသနာတော်၌ ကြားနာရ၍ ဖြေဆိုနိုင်သူမှတစ်ပါး ဤ ပြဿနာကိုဖြေဆိုခြင်းဖြင့် စိတ်ကျေနပ်စေနိုင်သူတစ်ယောက်မျှမမြင်ဟု မိန့်တော် မူပါသည်။
(၁) ရဟန်းတို့ “သတ္တဝါအားလုံးတို့သည် အာဟာရလျှင် တည်ရာရှိကုန်၏။
ဤအာဟာရတရားတစ်ခု၌ ရဟန်းသည် ကောင်းစွာငြီးငွေ့၊ ကောင်းစွာတပ်မက်မှု ကင်း၊ ကောင်းစွာလွတ်မြောက်, အဆုံးအပိုင်းအခြားကို ကောင်းစွာရှူလေ့ရှိ၍ အနက် သဘောကို ကောင်းစွာသိပြီးလျှင် မျက်မှောက်ဘဝ၌ပင် ဒုက္ခအဆုံးကိုပြု၏။
ပြဿနာ တစ်ခု၊ ရည်ညွှန်းချက်တစ်ခု၊ ဖြေဆိုချက်တစ်ခု-ဟူသည် ဤသည်ကိုစွဲ၍ဆိုအပ်၏။
(၂) ပြဿနာနှစ်ခု၊ ရည်ညွှန်းချက်နှစ်ခု၊ ခြေဆိုချက်နှစ်ခုဟူသည် နာမ်နှင့်ရုပ်တည်း။
(၃) ပြဿနာသုံးခု-ဟူသည် “ဝေဒနာသုံးပါးတို့တည်း။
(၄) ပြဿနာလေးခု-ဟူသည် “အာဟာရလေးပါး” တို့တည်း။
(၅) ပြဿနာငါးခု-ဟူသည် “ဥပါဒါနက္ခန္ဓာငါးပါး”တို့တည်း။
(၆) ပြဿနာခြောက်ခု-ဟူသည် “အဇ္ဈတ္တိကာယတနခြောက်ပါး”တို့တည်း။
(၇) ပြဿနာခုနစ်ခု-ဟူသည် “ဝိညာဏဋ္ဌိတိခုနစ်ပါး”တို့တည်း။
(၈) ပြဿနာရှစ်ခု-ဟူသည် “လောကဓမ္မရှစ်ပါး”တို့တည်း။
(၉) ပြဿနာကိုးခု-ဟူသည် “သတ္တာဝါသကိုးပါး” တို့တည်း။
(၁၀) ပြဿနာဆယ်ခု-ဟူသည် “အကုသလကမ္မပထဆယ်ပါး”တို့တည်းဟု ပြဿနာတစ်ခု ဒေသနာတော်အတိုင်း ရဟန်းတို့အား ဘုရားရှင်ဟောတော်မူသည့်သုတ်။
-အံ၊၃၊၃၀၀-၃။
အံ၊မြန်၊၃၊၂၉၉-၃၀၁။
အံ၊ဋ္ဌ၊၃၊၃၀၄။
-အင်္ဂုတ္တရနိကာယ ... အဋ္ဌမသုတ်။
ဘုရားရှင် ကဇင်္ဂလမြို့အနီး ဝါးတော၌ သီတင်းသုံးတော်မူနေစဉ်ကဇင်္ဂလကမြို့သား ဥပါသကာတို့သည် ကဇင်္ဂလိကာ ဘိက္ခုနီအား အထက်သုတ် မာတိကာ ၁၀-ပါးတို့ကို မေးလျှောက်ကြပါသည်။
ကဇင်္ဂလိကာဘိက္ခုနီက ဤတရားများကို ဘုရားရှင်ထံ၊ မနောဘာဝနီယ ရဟန်းတော်များထံက မကြားနာခဲ့ဘူးကုန်၊ မိမိဉာဏ်အမြင်ဖြင့် ဟောကြားပါမည်ဟု ပြောဆိုပြီး (၁) ပြဿနာတစ်ခု-ဟူသည် “သဗ္ဗေ သတ္တာ အာဟာရဋ္ဌိတိကာ” ဖြစ်ပုံ။
(၂) ပြဿနာနှစ်ခု-ဟူသည် “နာမ်နှင့် ရုပ်”။
(၃) ပြဿနာသုံးခု-ဟူသည် “ဝေဒနာသုံးပါး” (၄) ပြဿနာလေးခု-ဟူသည် “သတိပဋ္ဌာန်လေးပါး”။
(၅) ပြဿနာငါးခု-ဟူသည် “ဣန္ဒြေငါးပါး” (၆) ပြဿနာခြောက်ခု-ဟူသည် “နိဿရဏီယဓာတ်ခြောက်ပါး”။
(၇) ပြဿနာခုနစ်ခု-ဟူသည် “ဗောဇ္ဈင်ခုနစ်ပါး”။
(၈) ပြဿနာရှစ်ခု-ဟူသည် “အရိယအဋ္ဌင်္ဂိကမဂ်ရှစ်ပါး”။
(၉) ပြဿနာကိုးခု-ဟူသည် “သတ္တာဝါသကိုးပါး”။
(၁၀) ပြဿနာဆယ်ခု-ဟူသည် “ကုသလကမ္မပထဆယ်ပါး” ဖြစ်ပုံကို ဟောကြားပြီး ဘုရားရှင်ထံလျှောက်ထားပါ။
ဘုရားရှင်မိန့်တော်မူသည့်အတိုင်း မှတ်သားကြပါဟု မိန့်ကြားလေသည်။
ဘုရားရှင်က ဤကဇင်္ဂလိကာ ဘိက္ခုနီဆိုသည့်အတိုင်း မှတ်သားကြရန် မိန့်တော်မူသည့်သုတ်။
-အံ၊၃၊၃၁၂။
အံ၊မြန်၊၃၊၃၁၀-၁။
အံ၊ဋ္ဌ၊၃၊၃၀၉-၃၁၀။
-အင်္ဂုတ္တရနိကာယ၊ ဒသကနိပါတ၊ ၁-ပဌမပဏ္ဏာသက၊ ၄-ဥပါလိဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးနေတော်မူစဉ် ပါတိမောက်ပြခြင်းကို တန့်ရပ်ထားခြင်း အကြောင်းဆယ်မျိုးတို့ကို အရှင်ဥပါလိထေရ်၏ မေးလျှောက် ချက်အရ ဘုရားရှင်ဟောတော်မူသည့်သုတ်။
အဋ္ဌကထာ၌ ဖွင့်ဆိုချက်အနည်းငယ်ရှိပါသည်။
အံ၊မြန်၊၃၊၃၁၁။
-အင်္ဂုတ္တရနိကာယ၊ ဒသကနိပါတ၊ ပဌမပဏ္ဏာသက၊ ၄-ဥပါလိဝဂ္ဂ၊ တတိယသုတ်။
ဥဗ္ဗာဟိက ကမ္မဝါစာ (ဝိ၊၄၊၂၂၄)ဖြင့် သမုတ်ရမည့် အဓိကရုဏ်ငြိမ်းအောင် ပြုစွမ်းနိုင်သော ရဟန်း၏ အရည်အချင်း (၁၀)ပါးကို ဟောတော်မူသည့်သုတ်။
သူတစ်ခွန်း, ငါတစ်ခွန်း ပြောဆိုမည့်စကားတို့ကိုလည်းကောင်း၊ ဝိနယပိဋက၌ မလိမ္မာသော ဓမ္မကထိကရဟန်းကိုလည်းကောင်း ထုတ်နှုတ်၍ တားမြစ်သော သမ္မုတိကို ဥဗ္ဗာဟိကာသမ္မုတိ-ဟု ဆိုသည်။
အလဇ္ဇီပုဂ္ဂိုလ်တို့၏ ခြိမ်းခြောက်မှုနှင့် ခိုက်ရန်ဖြစ်မှုကို ကင်းစေရာ၌ ဥဗ္ဗာဟိကာသမ္မုတိကို ပြုရသည်။
အံ၊မြန်၊၃၊၃၁၂။
-အင်္ဂုတ္တရနိကာယ၊ ဒသကနိပါတ၊ ပဌမပဏ္ဏာသက၊ ၄-ဥပါလိဝဂ္ဂ၊ စတုတ္ထသုတ်။
ဥပဇ္ဈာယ်ဆရာ၏ အရည်အချင်း ၁၀-ပါးတို့ကို အကျယ်ဟောတော်မူသည့် ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:အင်္ဂုတ္တရနိကာယ်။
-အံ၊၃၊၃၂၅။
အံ၊မြန်၊၃၊၃၂၄။
အံ၊ဋ္ဌ၊၃၊၃၁၃-၅။
-အင်္ဂုတ္တရနိကာယ၊ ဒသကနိပါတ၊ ၁-ပဌမပဏ္ဏာသက၊ (၅)အက္ကောသဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ရဟန်းတော်များ အမြဲမပြတ် ရှုမှတ်ဆင်ခြင်နေရမည့် တရား ၁၀-ပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၄၁၅-၇။
အံ၊မြန်၊၃၊၄၀၇-၉။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၁၀)၅-ဥပါလိဝဂ္ဂ၊ ဆဋ္ဌသုတ်။
မဂဓနိုင်ငံ ရာဇဂြိုဟ်မြို့ တပေါဒါမြစ်ကမ်းအနီး၌ “ကောကနုဒ”ပရိဗိုဇ်၏ မိစ္ဆာ အယူ (၁၁)မျိုးကို မေးလျှောက်ရာ အရှင်အာနန္ဒာမထေရ်ဖြေဆိုမှုကို ရှင်းလင်း မိန့်ကြားတော်မူရာ ကောကနုဒပရိဗိုဇ်က သည်းခံတော်မူပါ-ဟု တောင်းပန်ပုံကို ဟောတော်မူသည့်သုတ်။
-အံ၊၃၊၄၀၆-၉။
အံ၊မြန်၊၃၊၃၉၉-၄၀၂။
အံ၊ဋ္ဌ၊၃၊၃၃၀။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၁၀)၅-ဥပါလိဝဂ္ဂ၊ တတိယသုတ်။
မြတ်ဗုဒ္ဓနှင့် မြတ်ဗုဒ္ဓသာဝက ရဟန်းတော်တို့ထံသို့ မချဉ်းကပ်သင့်ချိန်၊ မြတ် ဗုဒ္ဓ၏ ပရိသတ်နှင့် အညတိတ္ထိယပရိသတ်တို့၏ ခြားနားချက်၊ အနာထပိဏ်သူဌေး၏ အညတိတ္ထယပရိဗိုဇ်များကို ရှိမခိုးပုံ၊ အယူဝါဒနှင့် ဆက်စပ်၍ ပရိဗိုဇ်များ၏ မေးမြန်း ချက်ကို အနာထပိဏ်သူဌေး ဖြေဆိုပုံ၊ အနာထပိဏ်သူဌေး၏ မေးမြန်းချက်အရ ပရိဗိုဇ်များ ဖြေကြားသော အညတိတ္ထိယဝါဒ (၁၀)မျိုး၊ ယင်းဆယ်မျိုးနှင့် ဆက်စပ်၍ အနာထပိဏ်သူဌေး၏ ဖြေရှင်းပြရာ ပရိဗိုဇ်များ ပြန်လည်မချေပနိုင်တော့ပဲ လက်လျော့ ကြရပုံ၊ ဘုရားရှင်အား အနာထပိဏ်သူဌေးက လျှောက်ထားရာ ဘုရားရှင်က အနာထပိဏ်သူဌေး၏ ဖြေကြားချက်ကို လက်ခံအတည်ပြုမိန့်ကြားတော်မူပုံ၊ ရဟန်းတို့အား အနာထပိဏ်သူဌေး၏ ပရိဗိုဇ်တို့၏အယူဝါဒကို မှန်ကန်သောအကြောင်းဖြင့် နှိမ်နင်းပုံကို ဘုရားရှင် ဟောတော်မူသည့်သုတ်။
-အံ၊၃၊၃၉၈-၄၀၄။
အံ၊မြန်၊၃၊၃၉၂-၇။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၁၀)၅-ဥပါလိဝဂ္ဂ၊ ပဌမသုတ်။
ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ အနာထပိဏ်သူဌေးအား ကာမဘောဂီ (ကာမဂုဏ်ခံစားသူ) ဆယ်မျိုးနှင့် ချီးမွမ်းခြင်း အကြောင်း၊ ကဲ့ရဲ့ခြင်း အကြောင်း၊ နွားမမှ နို့ရည်၊ နို့ရည်မှ နို့ဓမ်း၊ နို့ဓမ်းမှ ဆီဦး၊ ဆီဦးမှ ထောပတ်၊ ထောပတ်မှဖြစ်ပေါ်လာသော ထောပတ်ကြည်ကို အကောင်းဆုံးဆိုရသလို ကာမ ဘောဂီပုဂ္ဂိုလ် ၁၀-မျိုးတို့တွင် အဂ္ဂ, သေဋ္ဌ, ပါမောက္ခ, ဥတ္တမ, ပဝရကာမဘောဂီ ပုဂ္ဂိုလ်ကို ဘုရားရှင် အကျယ်တဝင့် ဟောကြားတော်မူသည့်သုတ်။
-အံ၊၃၊၃၉၆-၈။
အံ၊မြန်၊၃၊၃၉၀-၂။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၉)၄-ထေရဝဂ္ဂ၊ ဒသမသုတ်။
“ငါ့မှာ အာသဝေါတရားတို့ ကုန်ပြီ”ဟု ဝန်ခံနိုင်သော ရဟန္တာပုဂ္ဂိုလ်၏ အားဆယ်ပါးတို့ကို အရှင်သာရိပုတ္တရ၏ လျှောက်ထားချက်အရ ဘုရားရှင် အကျယ် ဟောတော်မူသည့်သုတ်။
-အံ၊၃၊၃၈၉-၃၉၂။
အံ၊မြန်၊၃၊၃၈၃-၇။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၉) ၄-ထေရဝဂ္ဂ၊ သတ္တမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ပျံလွန်သော ရဟန်းကို အကြောင်းပြု၍ မြင်းယုတ် မြင်းကြမ်း ဥပမာဖြင့် သီတင်းသုံးဖော်တို့၏ အရိုအသေ အလေးအမြတ် မြတ်နိုးပူဇော်မှုကို မခံယူထိုက်သော ရဟန်း၏(အရည်အချင်း) အဓမ္မဆယ်ပါးကိုလည်းကောင်း၊ အာဇာနည်မြင်းဥပမာဖြင့် သီတင်းသုံးဖော်တို့၏ အရိုအသေ အလေးအမြတ် မြတ်နိုး ပူဇော်မှုကို ခံယူရသော ရဟန်း၏(အရည်အချင်း) ဓမ္မဆယ်ပါးကိုလည်းကောင်း ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၃၈၆-၉။
အံ၊မြန်၊၃၊၃၈၁-၃။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၉)၄-ထေရဝဂ္ဂ၊ ဆဋ္ဌသုတ်။
“မိမိရဟန္တာဖြစ်ပြီ” ဟု အထင်ကြီး (ရပြီဟုထင်မှတ်) ခြင်းကြောင့် ပြောဆိုတတ်သည်။
ယင်းအထင်ကြီးခြင်းသည် ဗဟုဿုတရှိသူ ဖြစ်တတ်သည်။
ဟုတ်/မဟုတ်ကို စေတောပရိယအဘိညာဏ်ရှိသော မြတ်စွာဘုရားနှင့် မြတ်စွာဘုရား၏ တပည့်သာဝကတို့ သိရှိနိုင်ပုံ၊ အဘိဇ္ဈာ, ဗျာပါဒ, ထိန-မိဒ္ဓ၊ ဥဒ္ဓစ္စ ဝိစိကိစ္ဆာ, အမှုသစ်လုပ်ငန်း, စကားပြောဆိုမှု, အိပ်ခြင်း အပေါင်းအဖော် (မိတ်ဆွေဖွဲ့မှု) အနည်းငယ်မျှ တရားထူးကို ရကာမျှဖြင့် ရောင့်ရဲ ပြီးဆုံးခြင်းသို့ရောက်သူ-ဟူသောတရားဆယ်မျိုးကို မပယ်စွန့်ဘဲ ဤသာသနာတော်၌ မကြီးပွားနိုင်-ဟု အရှင်မဟာကဿပထေရ် ရာဇဂြိုဟ်မြို့ ဝေဠုဝန် ကျောင်းတော်၌ ရဟန်းတို့အား ဟောကြားတော်မူသည့်သုတ်။
-အံ၊၃၊၃၈၂-၆။
အံ၊မြန်၊၃၊၃၇၈-၃၈၁။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၉)၄-ထေရဝဂ္ဂ၊ ပဉ္စမသုတ်။
ဈာန်မဂ်ဖိုလ်ရမှု၌ လိမ်ညာ၍ ပြောဆိုခြင်းနှင့် စပ်၍ ဓမ္မဝိနယသာသနာတော်၌ ကြီးပွားစည်ပင်ပြန့်ပွားတိုးတက်မှုမရှိသော တရားဆယ်မျိုးတို့ကို စေတိတိုင်း သဟဇာတိမြို့၌ မဟာစုန္ဒထေရ်က ရဟန်းတို့အား ဟောတော်မူသည့်သုတ်။
သံ၊မြန်၊၃၊၃၇၁။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၈)၃-အာကင်္ခဝဂ္ဂ၊ သတ္တမသုတ်။
ကျီးငှက်၏ မသူတော်တရား ဆယ်မျိုးနှင့် ရဟန်းယုတ်၏ မသူတော်တရား ဆယ်ပါးတို့ကို ဘုရားရှင် ဟောတော်မူသည့်သုတ်။
-အံ၊၃၊၃၇ဝ-၅။
အံ၊မြန်၊၃၊၃၆၈-၃၇၁။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၈)၃-အောက်ဝဂ္ဂ၊ ဆဋ္ဌသုတ်။
အရဟံဂုဏ်ရှင် သမ္မာသမ္ဗုဒ္ဓဂုဏ်ရှင် ဘုရားရှင်လောက၌ ပွင့်တော်မမူလျှင် မြတ်စွာဘုရား ဟောကြားတော်မူအပ်သော ဓမ္မဝိနယတို့ လောက၌ မထွန်းလင်းလျှင် ဇာတိ ဇရာ မရဏဓမ္မတရားသုံးပါးတို့ မထင်ရှားကုန်။
ထိုတရားသုံးပါးတို့ လောက၌ ထင်ရှားကုန်သောကြောင့် အရဟံဂုဏ်ရှင် သမ္မာသမ္ဗုဒ္ဓဂုဏ်ရှင်ဖြစ်တော်မူသော ဘုရားရှင် လောက၌ ဖြစ်ပွင့်တော်မူ၏။
ဘုရားရှင် ဟောကြားတော်မူအပ်သော ဓမ္မဝိနယ လောက၌ တောက်ပ ထွန်းလင်းတော်မူ၏။
ရာဂ၊ ဒေါသ၊ မောဟ တရားသုံးပါးကို မပယ်မစွန့်ပဲ ဇာတိ၊ ဇရာ၊ မရဏ တရားသုံးပါးကို မပယ်မစွန့်နိုင်။
(၁) သက္ကာယဒိဋ္ဌိ၊ ဝိစိကိစ္ဆာ၊ သီလဗ္ဗတပရာမာသ တရားသုံးပါးကို မပယ်မစွန့်ပဲ ရာဂ၊ ဒေါသ၊ မောဟ တရားသုံးပါးကို မပယ်မစွန့်နိုင်။
(၂) အယောနိသောမနသိကာရ၊ ကုမ္မဂ္ဂသေဝန၊ စေတသောလီနတ္တ တရားသုံးပါးကို မပယ်မစွန့်ပဲ သက္ကာယဒိဋ္ဌိ၊ ဝိစိကိစ္ဆာ၊ သီလဗ္ဗတပရာမာသ တရားသုံးပါးကို မပယ်မစွန့်နိုင်။
(၃) မုဋ္ဌဿစ္စ၊ အသမ္ပဇည၊ စေတသောဝိက္ခေပ တရားသုံးပါးကို မပယ်မစွန့်ပဲ အယောနိသောမနသိကာရ၊ ကုမ္မဂ္ဂသေဝန၊ စေတသောလီနတ္တ တရားသုံးပါးကို မပယ်မစွန့်နိုင်။
(၄) အရိယာနံ အဒဿနကမျတာ၊ အရိယဓမ္မဿ အသောတုကမျတာ၊ ဥပါရမ္ဘစိတ္တတာ တရားသုံးပါးကို မပယ်မစွန့်ပဲ မုဋ္ဌဿစ္စ၊ အသမ္ပဇည၊ စေတသောဝိက္ခေပ တရားသုံးပါးကို မပယ်မစွန့်နိုင်။
(၅) ဥဒ္ဓစ္စ၊ အသံဝရ၊ ဒုဿီလျ တရားသုံးပါးကို မပယ်မစွန့်ပဲ အရိယာနံ အဒဿနကမျတာ၊ အရိယဓမ္မဿ အသောတုကမျတာ၊ ဥပါရမ္ဘစိတ္တတာ တရားသုံးပါးကို မပယ်မစွန့်နိုင်။
(၆) အသဒ္ဓိယ၊ အဝဒညုတာ၊ ကောသဇ္ဇ တရားသုံးပါးကို မပယ်မစွန့်ပဲ ဥဒ္ဓစ္စ၊ အသံဝရ၊ ဒုဿီလျ တရားသုံးပါးကို မပယ်မစွန့်နိုင်။
(၇) အနာဒရိယ၊ ဒေါဝစဿတာ၊ ပါပမိတ္တတာ တရားသုံးပါးကို မပယ်မစွန့်ပဲ အသဒ္ဓိယ၊ အဝဒညုတာ၊ ကောသဇ္ဇ တရားသုံးပါးကို မပယ်မစွန့်နိုင်။
(၈) အဟီရိက၊ အနောတ္တပ္ပ၊ ပမာဒ တရားသုံးပါးကို မပယ်မစွန့်ပဲ အနာဒရိယ၊ ဒေါဝစဿတာ၊ ပါပမိတ္တတာ တရားသုံးပါးကို မပယ်မစွန့်နိုင်။
(၉) ပုဂ္ဂိုလ်သည် အဟီရိက၊ အနောတ္တာပီ၊ ပမတ္တဖြစ်၏။
ထိုပမတ္တပုဂ္ဂိုလ်ဖြစ်လျှင် အနာဒရိယ၊ ဒေါဝစဿတာ၊ ပါပမိတ္တတာကို မပယ်မစွန့်နိုင်။
-ပါပမိတ္တပုဂ္ဂိုလ်ဖြစ်လျှင် အသဒ္ဓိယ၊ အဝဒညုတာ၊ ကောသဇ္ဇကို မပယ်မစွန့်နိုင်။
-ကုသီတပုဂ္ဂိုလ်ဖြစ်လျှင် ဥဒ္ဓစ္စ၊ အသံဝရ၊ ဒုဿီလျကို မပယ်မစွန့်နိုင်။
-ဒုဿီလပုဂ္ဂိုလ်ဖြစ်လျှင် အရိယာနံ အဒဿနကမျတာ၊ အရိယဓမ္မဿ အသောတု ကမျတာ၊ ဥပါရမ္ဘစိတ္တတာကို မပယ်မစွန့်နိုင်။
-ဥပါရမ္ဘစိတ္တပုဂ္ဂိုလ်ဖြစ်လျှင် မုဋ္ဌဿစ္စ၊ အသမ္ပဇည၊ စေတသော ဝိက္ခေပကို မပယ် မစွန့်နိုင်။
-ဝိက္ခိတ္တစိတ္တပုဂ္ဂိုလ်ဖြစ်လျှင် အယောနိသောမနသိကာရ၊ ကုမ္မဂ္ဂသေဝန၊ စေတသော လီနတ္တကို မပယ်မစွန့်နိုင်။
-လီနစိတ္တပုဂ္ဂိုလ်ဖြစ်လျှင် သက္ကာယဒိဋ္ဌိ၊ ဝိစိကိစ္ဆာ၊ သီလဗ္ဗတပရာမာသကို မပယ် မစွန့်နိုင်။
-ဝိစိကိစ္ဆာဖြစ်လျှင် ရာဂ၊ ဒေါသ၊ မောဟကို မပယ်မစွန့်နိုင်။
-ရာဂ၊ ဒေါသ၊ မောဟကို မပယ်မစွန့်ဘဲ ဇာတိ၊ ဇရာ၊ မရဏကို မပယ်မစွန့်နိုင်။
(၁၀) ရာဂ၊ ဒေါသ၊ မောဟတရားသုံးပါးကို ပယ်စွန့်ခြင်းကြောင့် ဇာတိ၊ ဇရာ၊ မရဏတရားသုံးပါးကို ပယ်နိုင်၏အစရှိသည်ဖြင့် ကဏှပက္ခ, သုက္ကပက္ခဒေသနာတော်ဖြင့် ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၃၆၄-၅။
အံ၊မြန်၊၃၊၃၆၁-၂။
အံ၊ဋ္ဌ၊၃၊၃၂၃။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၈) ၃-အာကင်္ခဝဂ္ဂ၊ တတိယသုတ်။
အလိုရှိအပ် နှစ်သက်အပ် မြတ်နိုးအပ်သော လောက၌ရနိုင်ခဲသော ဘောဂ၊ ဝဏ္ဏ၊ အာရောဂျ၊ သီလ၊ ဗြဟ္မစရိယ၊ မိတ္တ၊ ဗာဟုဿစ္စ၊ ပညာ၊ ဓမ္မ (လောကုတ္တရာတရား ကိုးပါး)၊ သဂ္ဂ-ဟူသော တရားဆယ်ပါး၊ ယင်းတရားဆယ်ပါး၏ (၁)အာလသျအနုဋ္ဌာန၊ (၂)အမဏ္ဍန အဝိဘူသန၊ (၃)အသပ္ပါယကိရိယာ၊ (၄)ပါပမိတ္တ၊ (၅)ဣန္ဒြိယ အသံဝရ၊ (၆)ဝိသံဝါဒန၊ (၇)အသဇ္ဈာယကိရိယာ၊ (၈)အသုဿူသာ အပရိပုစ္ဆာ၊ (၉)အနနုယောဂ အပစ္စဝေက္ခဏာ၊ (၁၀)မိစ္ဆာပဋိပတ္တိ-ဟူသော ဘေးရန်များ။
(၁)ဥဋ္ဌာန အနာလသျ၊ (၂)မဏ္ဍနာ ဝိသနာ၊ (၃)သပ္ပါယကိရိယာ၊ (၄)ကလျာဏမိတ္တတာ၊ (၅)ဣန္ဒြိယသံဝရ၊ (၆)အဝိသံဝါဒနာ၊ (၇)သဇ္ဈာယကိရိယာ၊ (၈)သုဿူသာ ပရိပုစ္ဆာ၊ (၉)အနုယောဂ ပစ္စဝေက္ခဏာ၊ (၁၀)သမ္မာပဋိပတ္တိ-ဟူသော အာဟာရ (ပြည့်စုံကြောင်း)တရားတို့ကို ဘုရားရှင် ဟောတော်မူသည့်သုတ်။
-အံ၊၃၊၃၆၂-၄။
အံ၊မြန်၊၃၊၃၆၀-၁။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၈)၃-အာကင်္ခဝဂ္ဂ၊ ဒုတိယသုတ်။
ဘုရားရှင် ဝေသာလီမြို့ မဟာဝုန်တော ကူဋာဂါရသာလာကျောင်းတော်ဝယ် ထင်ရှားသောမထေရ်တို့နှင့် အတူသီတင်းသုံးနေတော်မူစဉ် “အသံသည် ဈာန်၏ ဆူးငြောင့်သဖွယ်ဖြစ်ပုံနှင့် ဆူးငြောင့်ဆယ်မျိုးတို့ကို ယင်းတို့၏ ဆူးငြောင့်သဖွယ်ဖြစ်ရာ တရားများနှင့် တွဲဖက်၍ ဟောတော်မူပြီး ဆူးငြောင့်ကင်းသူ, ဆူးငြောင့်မရှိသူများသည် ရဟန္တာများဖြစ်ကြပုံကို ဟောတော်မူသည့်သုတ်။
-အံ၊၃၊၃၆၁-၂။
အံ၊မြန်၊၃၊၃၅၈-၃၆၀။
အံ၊ဋ္ဌ၊၃၊၃၂၀-၂။
အံ၊ဋီ၊၃၊၃၃၉-၃၄၅။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (ဂ) ၃-အာကင်္ခဝဂ္ဂ၊ ပထမသုတ်။
(၁) သီတင်းသုံးဖော်တို့ ချစ်ခင်မြတ်နိုး လေးစားကြခြင်း၊ (၂) ပစ္စည်းလေးပါး ရရှိခြင်း၊ (၃) အလှူရှင်တို့၏ ဒါနစေတနာအကျိုးကြီးမားစေလိုခြင်း၊ (၄) ဆွေမျိုးများ ကောင်းရာသုဂတိရောက်စေလိုခြင်း၊ (၅) ရသမျှပစ္စည်းဖြင့် ရောင့်ရဲတင်းတိမ်ကျေနပ်ခြင်း၊ (၆) သဘာဝဘေးဒဏ်, ဝေဒနာဒဏ်တို့ကို သည်းခံနိုင်ခြင်း၊ (၇) တရားဓမ္မ၌ မွေ့လျော်လိုခြင်း၊ (၈) ကြောက်ရွံ့ ထိတ်လန့်မှုကို သည်းခံနိုင်ခြင်း၊ (၉) ရူပါဝစရဈာန် လေးတန်တို့ကို ရရှိလိုခြင်း၊ (၁၀) အာသဝေါကင်းကွာ ရဟန္တာဖြစ်လိုခြင်း-ဟူသော အကျိုး ၁၀-ပါးကို လိုလားတောင့်တသောပုဂ္ဂိုလ်သည် သီလကို ဖြည့်ကျင့်ရမည်။
ပါတိမောက္ခသံဝရသီလကို စောင့်ရှောက်ထိန်းသိမ်းရမည်-အစရှိသည်ဖြင့် သီလရှိသူများ ခံစားရမည့်အကျိုး ၁၀-ပါးကို အကျယ် ဟောတော်မူသည့်သုတ်။
အဋ္ဌကထာ၌ -ပါတိမောက္ခသံဝရသီလသည် ဦးခေါင်းနှင့် တူပုံ၊ ကြွင်း သီလသုံးပါးသည် လက်ခြေတို့နှင့် တူပုံ၊ ပစ္စည်းလေးပါးသည် သီလ၏အာနိသင်ဖြစ်ပုံ၊ သီလရှိသောရဟန်းအား လှူဒါန်းသော ဆွမ်းဒါနနှင့် ကျောင်းဒါနတို့၏ အကျိုး၊ သီလရှိသောရဟန်း၏ မိဖများ ကောင်းရာသုဂတိရောက်ရှိနိုင်ပုံ အစရှိသည်တို့ကို ဖွင့်ပြ ထားပါသည်။
ဋီကာ၌ -ဤဒေသနာတော်သည် သိက္ခာသုံးပါးကိုဟောတော်မူသည့် ဒေသနာတော်ဖြစ်ပုံ အကျယ်၊ စိတ်တည်ကြည် ငြိမ်သက်မှု၊ သင်္ခါရတရားတို့ကို ရှုမှတ်ပုံ (သမထ, ဝိပဿနာ)တို့ဖြင့် သီလကို စောင့်ရှောက်ထိန်းသိမ်းနိုင်ပုံ အစရှိသော သိမှတ်ဖွယ်များနှင့် အရိယကောဋိယဝါသီ မဟာဒတ္တထေရ်ဝတ္ထုကို ပြဆိုထားပါသည်။
-အံ၊၃၊၃၅၁-၂။
အံ၊မြန်၊၃၊၃၄၉-၃၅၀။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၇) ၂-ယမကဝဂ္ဂ၊ စတုတ္ထသုတ်။
မတုန်မလှုပ်သက်ဝင်ကြည်ညိုသောပုဂ္ဂိုလ်အားလုံးတို့သည် အရိယာမဂ်အလျဉ်သို့ ရောက်ကြသူများဖြစ်ကုန်၏။
ထိုပုဂ္ဂိုလ်တို့တွင် -(၁) သတ္တက္ခတ္တုပရမသောတာပန်၊ (၂) ကောလံကောလသောတာပန်၊ (၃) ဧကဗီဇသောတာပန်၊ (၄)သကဒါဂါမ်၊ (၅) ရဟန္တာပုဂ္ဂိုလ်တို့သည် ဤကာမဘုံ၌ ပရိနိဗ္ဗာန်ပြုကြကုန်၏။
-(၁) အန္တရာပရိနိဗ္ဗာယီ အနာဂါမ်၊ (၂) ဥပဟစ္စပရိနိဗ္ဗာယီ အနာဂါမ်၊ (၃) အသင်္ခါရပရိနိဗ္ဗာယီ အနာဂါမ်၊ (၄) သသင်္ခါရပရိနိဗ္ဗာယီ အနာဂါမ်၊ (၅) ဥဒ္ဓံသောတအကနိဋ္ဌဂါမီ အနာဂါမ်ပုဂ္ဂိုလ် ငါးယောက်တို့သည် ဤကာမဘုံကို စွန့်၍ ပရိနိဗ္ဗာန်ပြုကြကုန်၏-ဟု ဘုရားရှင် ဟောတော်မူသည့်သုတ်။
-အံ၊၃၊၃၅၁။
အံ၊မြန်၊၃၊၃၄၉။
-အင်္ဂုတ္တရနိကာယ၊ ဒသကနိပါတ၊ ၂-ဒုတိယပဏ္ဏာသက (၇) ၂-ယမကဝဂ္ဂ၊ တတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ငါဘုရားအပေါ်၌ ယုံမှားသံသယ ကင်းရှင်းကြသူ အားလုံးတို့သည် မဂ်ဉာဏ်အမြင်နှင့် ပြည့်စုံကြကုန်၏။
ထိုပုဂ္ဂိုလ်တို့တွင် ဤပစ္စပ္ပန်ဘဝ၌ ဘဝပြီး ဆုံးကြသူ ပုဂ္ဂိုလ်(၅)မျိုး၊ ဒုတိယဘဝ၌ ဘဝဒုက္ခပြီးဆုံးမည့်သူ (၅)မျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။
အရှင်ဂိရိမာနန္ဒသည် အပြင်းအထန် မကျန်းမမာဖြစ်နေရာသို့ ကြွရောက်တော်မူပါရန် အရှင်အာနန္ဒာက လျှောက်ထားသဖြင့် သညာ (၁၀)ပါးကို အကျယ်အားဖြင့် အရှင်အာနန္ဒာအား ဟောတော်မူပြီး ယင်းသညာဒေသနာတော်ကို ကြားနာရ ခြင်းကြောင့် အရှင်ဂိရိမာနန္ဒရဟန်း ဝေဒနာပျောက်ကင်းသွားမည်ဟု မိန့်ကြားတော် မူသဖြင့် အရှင်အာနန္ဒာက အရှင်ဂိရိမာနန္ဒထေရ်အား ဒသကသညာ ဒေသနာတော်ကို ဟောကြားတော်မူပြီးသည်၏ ခဏ၌ အရှင်ဂိရိမာနန္ဒထေရ် ဝေဒနာ ပျောက်ကင်းသွားပုံကို ဟောတော်မူသည့်သုတ်။
ဤသုတ် အာဒီနဝသညာ၌ အနာရောဂါ (၆၀)မျိုးကို ဟောတော်မူပါသည်။
အဋ္ဌကထာ၌ သည်းခြေကြောင့်ဖြစ်သော ဝေဒနာ(၃၂)ပါး၊ သလိပ်ကြောင့်, လေကြောင့် ထိုသုံးမျိုး ပျက်စီးခြင်းကြောင့် အနာရောဂါများ (၃၂)မျိုးစီ ရှိကြောင်း ဖွင့်ပြထားပါသည်။
ဋီကာ၌လည်း ရောဂါအဖွင့်များ ပါရှိပါသည်။
-အံ၊၃၊၃၄၁-၂။
အံ၊မြန်၊၃၊၃၄၀-၁။
-အင်္ဂုတ္တရနိကာယ၊ ဒသကနိပါတ၊ ၂-ဒုတိယပဏ္ဏာသက၊ (၆)၁-သစိတ္တဝဂ္ဂ၊ နဝမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဖြစ်ပေါ်လာကုန် သော အကုသိုလ်တရားတို့ ကုသိုလ်စိတ်ကိုကုန်စေ၍ မတည်နိုင်အောင် ရဟန်းပြုခြင်းအားလျောက်ပတ်သော စိတ် ၁၀-မျိုးဖြင့် မိမိ၏စိတ်ကို အဖန်ဖန်ဆည်းပူးလေ့ကျက်ရမည်။
ထိုသို့ အဖန်ဖန် လေ့ကျက်ဆည်းပူးသောရဟန်းသည် အရဟတ္တဖိုလ်နှင့် အနာဂါမိဖိုလ်တစ်မျိုးမျိုးကို မျက်မှောက်ဘဝမှာပင် ရနိုင်ပုံကို ရဟန်းတို့အား ဘုရားရှင် ဟောတော်မူသည့်သုတ်။
-သုတ္တနိ၊၃၄၀-၁။
သုတ္တနိ၊မြန်၊၃၂၀-၁။
သုတ္တနိ၊ဋ္ဌ၊၂၊၁၁၀-၄။
-ခုဒ္ဒကနိကာယ၊ သုတ္တနိပါတ၊ ၃-မဟာဝဂ္ဂ၊ ပဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် အလောင်းတော်မြတ် ရဟန်းပြုပြီး မဂဓနိုင်ငံ ရာဇဂြိုဟ်မြို့တော်သို့ ကြွရောက်ပုံ၊ ဗိမ္ဗိသာရမင်း စုံစမ်းမေးမြန်းပုံ၊ မင်းစည်းစိမ်ဖြင့် ဖိတ်ကြားပုံ၊ ပဓာနလုပ်ငန်းအားထုတ်ရန် ကြွမည်ဟု မိန့်ကြားတော်မူပုံတို့ကို အရှင်အာနန္ဒာထေရ်အား ဘုရားရှင် ဟောတော်မူသည့်သုတ်။
-အံ၊၃၊၃၃၂-၄။
အံ၊မြန်၊၃၊၃၃၁-၃။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၆)၁-သမစိတ္တဝဂ္ဂ၊ တတိယသုတ်။
ကုသိုလ်တရားတို့၌ တည်နေခြင်းကိုပင် ချီးမွမ်းတော်မမူကြောင်း၊ ဆုတ်ယုတ် နေလျှင် အဘယ်ဆိုဖွယ်ရာရှိအံ့နည်း? ကုသိုလ်တရားတို့ တိုးပွားနေခြင်းကိုသာလျှင် ငါဘုရား ချီးမွမ်းတော်မူကြောင်း တည်နေမှု၊ ဆုတ်ယုတ်မှုတို့ကို ချီးမွမ်းတော်မမူကြောင်း။
သဒ္ဓါ၊ သီလ၊ သုတ၊ စာဂ၊ ပညာ၊ ပဋိဘာနတရားတို့၌ မတည်သော ယင်းတရားတို့ တိုးပွားမနေသောရဟန်းသည် ကုသိုလ်တရားတို့၌ မတည်တံ့၊ မတိုးပွားပဲ ဆုတ်ယုတ်နေလေသည်။
ယင်းတရား(၆)ပါးတို့ မဆုတ်ယုတ်၊ မတိုးပွားသောရဟန်းသည် ကုသိုလ် တရားတို့၌ တည်တံ့နေ၏။
မဆုတ်ယုတ်၊ မတိုးပွားပေ။
ယင်းတရား(၆)ပါးတို့ မတည်တံ့၊ မဆုတ်ယုတ်သောရဟန်းသည် ကုသိုလ် တရားတို့၌ တိုးပွားနေသောရဟန်းဖြစ်သည်။
ပရစိတ္တပရိယာယကုသလပုဂ္ဂိုလ်မဖြစ်ဘဲ “သစိတ္တပရိယာယကုသလ”ပုဂ္ဂိုလ် ဖြစ်အောင် အားထုတ်ရမည်။
သစိတ္တပရိယာယကုသလပုဂ္ဂိုလ်ဖြစ်အောင် အားထုတ်ပုံ အကျယ်ကို ရဟန်းတို့အား ဘုရားရှင်ဟောတော်မူသည့်သုတ်။
-အံ၊၃၊၄၃၅-၆။
အံ၊မြန်၊၃၊၄၂၈-၉။
-အင်္ဂုတ္တရနိကာယ၊ ဒသကနိပါတ၊ ၃-တတိယပဏ္ဏာသက၊ (၁၁) ၁-သမဏသညာဝဂ္ဂ၊ ဒသမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် မဂ္ဂင်ရှစ်ပါး, သမ္မာဉာဏ, သမ္မာဝိမုတ္တိ ရှိသောပုဂ္ဂိုလ်သည် ယင်းတို့နှင့် ဆန့်ကျင်ဘက်ဖြစ်သော မိစ္ဆာဒိဋ္ဌိ မိစ္ဆာဒိဋ္ဌိအစရှိသော အကြောင်းကြောင့်ဖြစ်ကုန်သော များစွာသော အကုသိုလ်တရားတို့ကို မှုတ်လွင့်ဖျက်ဆီးနိုင်ပုံ, သမ္မာဒိဋ္ဌိ (အစရှိသော) များစွာသော ကုသိုလ်တရားတို့ ဘာဝနာပါရိပူရီဖြစ်ပုံ “နိဒ္ဓမနီယ” တရား(၁၀)ပါးတို့ကို တစ်ပါးစီ တစ်ပါးစီ ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၄၃၃-၄။
အံ၊မြန်၊၃၊၄၂၅-၇။
-အင်္ဂုတ္တရနိကာယ၊ ဒသကနိပါတ၊ တတိယပဏ္ဏာသက၊ (၁၁) ၁-သမဏသညာဝဂ္ဂ၊ အဋ္ဌမသုတ်။
သလိပ်၊ သည်းခြေ၊ လေကြောင့်ဖြစ်ကုန်သော ရောဂါဝေဒနာတို့ကို ကင်းပျောက်စေရန် သမားတော်ကြီးတို့သည် ဝမ်းနုတ်ဆေးကို ပေးကြကုန်၏။
(ကိစ္စ) ပြီးသည်လည်းရှိ၏။
မပြီးသည်လည်းရှိ၏။
ငါဘုရား ဟောကြားတော်မူအပ်သော အရိယဝမ်းနုတ်ဆေးသည် (ကိစ္စ) ပြီးစီးသည်သာဖြစ်၏။
မပြီးစီးသည်မရှိ။
ငါဘုရား ဟောကြားတော်မူအပ်သော အရိယဝမ်းနုတ်ဆေးကို အကြောင်းပြု၍ ဇာတိသဘောရှိသော သတ္တဝါတို့သည် ဇာတိမှလည်းကောင်း၊ ဇရာသဘောရှိကုန်သော သတ္တဝါတို့သည် ဇရာမှလည်းကောင်း၊ မရဏသဘောရှိကုန်သော သတ္တဝါတို့သည် မရဏမှလည်းကောင်း၊ သောက ပရိဒေဝ ဒုက္ခ ဒေါမနဿ ဥပါယာသ သဘောရှိကုန်သော သတ္တဝါတို့သည် သောက ပရိဒေဝ ဒုက္ခ ဒေါမနဿ ဥပါယာသ သဘောမှလည်းကောင်း၊ လွတ်မြောက်ကြကုန်၏။
အရိယဝမ်းနုတ်ဆေးဟူသည် သမ္မာဒိဋ္ဌိ (မှန်ကန်သောအယူအမြင်) ရှိသောသူအား မိစ္ဆာဒိဋ္ဌိ၊ မိစ္ဆာဒိဋ္ဌိလျှင် အကြောင်းရှိကုန်သော များစွာသော ယုတ်ညံ့သော အကုသိုလ်တရားတို့ ပယ်နုတ်ပြီး ဖြစ်ကုန်၏။
သမ္မာဒိဋ္ဌိဟူသောအကြောင်းကြောင့် များစွာသော ကုသိုလ်တရားတို့ ပွားများပြည့်စုံခြင်းသို့ ရောက်ကုန်၏။
သမ္မာသင်္ကပ္ပ (မှန်ကန်သော အကြံအစည်) ရှိသောသူအား မိစ္ဆာသင်္ကပ္ပ၊ သမ္မာဝါစာရှိသောသူအား မိစ္ဆာဝါစာ၊ သမ္မာကမ္မန္တရှိသောသူအား မိစ္ဆာကမ္မန္တ၊ သမ္မာအာဇီဝရှိသောသူအား မိစ္ဆာအာဇီဝ၊ သမ္မာဝါယာမရှိသောသူအား မိစ္ဆာဝါယာမ, သမ္မာသတိရှိသောသူအား မိစ္ဆာသတိ, သမ္မာသမာဓိရှိသောသူအား မိစ္ဆာသမာဓိ, သမ္မာဉာဏရှိသောသူအား မိစ္ဆာဉာဏ၊ သမ္မာဝိမုတ္တိရှိသောသူအား မိစ္ဆာဝိမုတ္တိ၊ မိစ္ဆာဝိမုတ္တိဟူသောအကြောင်းကြောင့် များစွာယုတ်မာကုန်သော အကုသိုလ်တရားတို့ ပယ်နှုတ်ပြီးဖြစ်ကုန်၏။
သမ္မာဝိမုတ္တိဟူသော အကြောင်းကြောင့် များစွာသော ကုသိုလ် တရားတို့ ပွားများပြည့်စုံခြင်းသို့ ရောက်ကုန်၏။